Μαρία της Νάπολης

Η Μαρία, ιταλ. Maria (1290 - 1346/47) από τον Οίκο των Καπετιδών-Ανζού ήταν πριγκίπισσα της Νάπολης και με τον γάμο της έγινε βασίλισσα της Μαγιόρκας.

Βιογραφία
Ήταν η τέταρτη κόρη του Καρόλου Β΄ της Νάπολης και της Μαρίας των Άρπαντ, κόρης του Στεφάνου Ε΄ της Ουγγαρίας.

Με τον γάμο της με τον Σάντσο της Μαγιόρκας δεν είχε παιδιά, κάτι που ήταν απειλή για την ύπαρξη του νέου, ανεξάρτητου βασιλείου. Ο Σάντσο το κληροδότησε στον ανιψιό του Ιάκωβο Γ΄, για να αποτρέψει την επιστροφή της Μαγιόρκας στην Αραγωνία και απεβίωσε το 1324. Δύο έτη μετά η Μαρία παντρεύτηκε τον Ιάκωβο της Εχέρικα. τότε ο Αλφόνσος Δ΄ της Αραγωνίας τη φυλάκισε το 1331 στη Βαλένθια. Ο αδελφός της Ροβέρτος της Νάπολης κατάφερε να την ελευθερώσει, έτσι η Μαρία έφυγε από τη Βαλένθια το 1337 και μετέβη στο Μπάρχαλς της Προβηγκίας. Απεβίωσε το 1346/47.

Οικογένεια
Παντρεύτηκε το 1308 τον Σάντσο του Οίκου της Βαρκελώνης βασιλιά της Μαγιόρκας. Δεν απέκτησε απογόνους.

Το 1326 η Μαρία έκανε δεύτερο γάμο με τον Ιάκωβο του Οίκου της Βαρκελώνης, της Εχέρικα. Δεν απέκτησε απογόνους ούτε από αυτόν τον γάμο της.

Πρόγονοι

Πρόγονοι

Πηγές
 Dunbabin, Jean (2011). The French in the Kingdom of Sicily, 1266–1305. Cambridge University Press.

Πληροφορίες προσώπου

Οίκος των Ανζού - Νάπολης